**APSTIPRINU**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_

J.Norviļa Madonas Mūzikas skolas

direktors Mārtiņš Bergs

2018.gada 7.jūnijā

**Jāņa Norviļa Madonas Mūzikas skolas**

**Izglītības programmas**

**“Stīgu instrumentu spēle”**

**Mācību priekšmeta**

**“Vijoles spēle”**

**sagatavošanas klases**

**programma**

**Profesionālās ievirzes izglītības programmas**

**Stīgu instrumentu spēle-Vijoles spēle**

**sagatavošanas klases programmas apraksts**

**1.Programmas mērķis**

Sekmēt audzēkņu garīgo, fizisko un emocionālo attīstību, radīt viņos interesi par mūzikas apguvi un motivēt mācībām mūzikas skolā, sniegt pirmās iemaņas un prasmes instrumenta spēles apguvē un sagatavot iestājpārbaudījumiem.

**2.Programmas uzdevumi**

1.Veicināt izglītojamā muzikālo, intelektuālo, un emocionālo spēju attīstību;

2.Sekmēt individuālās muzikālās darbības pieredzes apguvi;

3.Sniegt un attīstīt pirmās iemaņas vijoles spēlē;

4.Attīstīt audzēkņa radošumu.

5.Motivēt un radīt interesi par vijoles spēles apguvi.

**3.Uzņemšanas prasības**

Profesionālās ievirzes izglītības programmas sagatavošanas klasē audzēknis tiek uzņemts, pamatojoties uz izglītības iestādē noteiktā fizioloģiskās piemērotības un muzikālo dotību pārbaudījuma rezultātiem.

**4.Programmas saturs**

1.Mūzikas uztvere:

Mūzikas uztvere pēc dzirdes;

Mūzikas daudzveidības iepazīšana;

Iekšējās dzirdes, muzikālās atmiņas un ritma izjūtas attīstīšana;

Kultūrvides daudzveidības iepazīšana.

2.Mūzikas valoda:

Izcilu mūzikas piemēru iepazīšana, atbilstoši audzēkņa vecumam;

Iepazīšanās ar mūzikas izteiksmes līdzekļiem( ritms, dinamika, skaņas augstums, u.c.)

Iepazīšanās ar vijoles skaņas veidošanas iespējām.

3.Muzikāli radošā darbība

Muzikāli intelektuālo spēju attīstība;

Praktiskā muzicēšana, apgūstot instrumenta spēles pamatus gan solo, gan kopā ar koncertmeistaru, gan duetā ar skolotāju.

Citu izpildītāju atskaņojuma vērošana un analīze.

**4.Mācību metodes.**

1.Informācijas sniegšanas metodes:

Verbālās metodes- stāstījums, pārrunas;

Uzskatāmās metodes – demonstrēšana, ilustrēšana;

Praktiskās metodes- vingrinājumi.

2.Izziņas darbības organizācijas metodes:

Induktīvā metode;

Deduktīvā metode;

Reproduktīvā metode;

Problēmmeklējumu metode.

3. Izglītojamo un skolotāju kopdarbības metodes:

Monoloģiskās metodes- stāstījums, demonstrējumi;

Dialoģiskās metodes- dialogi, sarunas, lomu spēles.

**5.Programmas apguves kvalitātes novērtēšana**

Programmas noslēgumā audzēknis kārto eksāmenu, kurā atskaņo divus skaņdarbus: vienu -pizzicato, otru- arco pa vaļējām stīgām. Spējīgākie audzēkņi atskaņo vienu vai abus skaņdarbus arco, kam pievienota kreisās rokas pirkstu kustība. Vērtēšana notiek 10 ballu vērtējuma skalā, kad tiek vērtēti audzēkņa sasniegumi, piemērotība vijoles spēlei un gatavība 1.klases prasībām.

**6.Mācību satura apguves detalizētāks izklāsts**

1.Priekšmeta apjoms- divas 30 minūšu stundas nedēļā.

2.Zināšanas un prasmes:

a)vijoles un lociņa sastāvdaļu nosaukumu apgūšana;

b)stājas veidošana;

c)nošu teksta un vienkāršāko dinamikas, štrihu un aplikatūras apzīmējumu apguve;

d)muzikālo spēju attīstīšana;

e)pizzicato apguves pamatiemaņu veidošana;

f)pirmo arco iemaņu apguve(detache dažādās lociņa daļās, spējīgākajiem audzēkņiem- legato iemaņu veidošanas pamati).

3.Priekšmeta saturs:

a)tetrahordi uz visām 4 stīgām pizzicato (spējīgākajiem audzēkņiem- gammas 1 oktāvā- Sol, Re, La mažori pizzicato);

b)10-12 vingrinājumi vai etīdes;

c)8-10 tautasdziesmas vai miniatūras.

4.Mācību līdzekļi:

V.Studente, A.Baumanis, I.Reizniece “Cigu cagu vijolīte”

K.Rodionovs “Vijoles spēles skola iesācējiem”

A.Grigorjans “Vijoles spēles skola”

K.Fortunatova red. “Jaunais vijolnieks” I daļa

V.Jakubovska “Augšup pa kāpnēm”

V.Stūresteps, J.Targonskis “Vijoles spēles skola”

Etīdes 1.klasei, izd.Kijevā

Ieteicamo skaņdarbu saraksts:

Latv.t.dz:

,,Aijā žūžū”, “Āzītis”, “Maza,maza meitenīte”, “Augstāk dzieda cīrulītis’’, ,,Dundagas solis’’, ,,Gailītis brauca kaņepēs’’

V.A.Mocarts,,Allegretto’’

Amerikāņu t.dz.,,Jēriņš’’

M.Magidenko,,Gailītis’’

Bērnu dziesmiņa,,Gājējs’’

Ukraiņu tautas dziesma,,Lapsiņa’’

D.Kabaļevskis,,Maza polka’’

A.Komarovskis “Dziesmiņa’’

A.Ķepītis ,,Lelles valsis’’

K.,D.Blekveli ,,Tieši šeit!’’

K.,D.Blekveli ,,Pilsētas ugunis’’

**SASKAŅOTS**

ar Madonas novada pašvaldības domes

27.06.2018. lēmumu Nr.263

(protokols Nr.11, 14.p.)